פשע אמריקאי (סדרת טלוויזיה)

פשע אמריקאי (באנגלית: American Crime) היא סדרת טלוויזיה אמריקאית מסוגת דרמת פשע שעלתה לשידור ב-5 במרץ 2015 ברשת ABC. יוצר הסדרה הוא ג'ון רידלי, ומככבים בה פליסיטי האפמן וטימותי האטון. הסדרה מתמקדת בגזע, מעמד, ופוליטיקה מגדרית ועוקבת אחרי רצח על רקע גזעני והמשפט שלאחריו. הסדרה חודשה לעונה שנייה ב-7 במאי 2015. העונה השנייה, בת 10 פרקים, עלתה לשידור ב-6 בינואר 2016, וכוללת עלילה ודמויות חדשות. חלק מהשחקנים מהעונה הראשונה מגלמים דמויות שונות, בהם האפמן, האטון, לילי טיילור, רג'ינה קינג, אלביס נולסקו, וריצ'רד קברל. ב-12 במאי 2016 חודשה הסדרה לעונה שלישית. עונה זו, בת 8 פרקים, עלתה לשידור ב-12 במרץ 2017 והסתיימה ב-30 באפריל 2017. כשבועיים לאחר סיום העונה, הודיעה רשת ABC כי הסדרה בוטלה ולא תשוב לעונה רביעית. העונה הראשונה של הסדרה זכתה לשבחי ביקורות. ב-2015, קיבלה הסדרה עשר מועמדויות לפרס אמי לבידור בפריים טיים, בהם לסדרה מוגבלת מצטיינת, תסריט לסדרה מוגבלת, סרט או ספיישל דרמטי (רידלי), שחקנית ראשית בסדרה מוגבלת או בסרט (האפמן), שחקן ראשי בסדרה מוגבלת או בסרט (האטון), שחקן משנה בסדרה מוגבלת או בסרט (קברל), וזכייה לשחקנית משנה בסדרה מוגבלת או בסרט (קינג). בישראל משודרת הסדרה בערוץ HOT HBO (לשעבר "HOT Plus"). העונה הראשונה עוקבת אחרי השלכותיו של רצח שהתרחש בעיר מודסטו שבקליפורניה. ותיק המלחמה מאט סקוקי נהרג במהלך פלישה לבית שבו אשתו, גוון, מותקפת באכזריות. הסדרה משתמשת בפשע ובמסע שלאחריו דרך המערכת המשפטית כדי לחקור סוגיות מורכבות, בעיקר באמצעות העדשות של המשפחות של הקורבנות ושל החשוד. העונה השנייה מתרחשת באינדיאנפוליס, אינדיאנה, ועוקבת אחרי תלמיד בתיכון ציבורי שמאשים כמה מחברי קבוצת הכדורסל האלופה של בית ספר פרטי בתקיפה מינית ובהעלאת תמונות המעשה לרשת. העונה השלישית מתרחשת בקרוליינה הצפונית, ועוסקת במאבק הישרדות של 5 אנשים במקום שבו לחלום האמריקאי יש מחיר. ברברה "ברב" האנלון - פליסיטי האפמן ראס סקוקי - טימותי האטון תומאס "טום" קרלין - ויליאם ארל בראון הקטור טונץ - ריצ'רד קברל אוברי טיילור - קטלין גררד אלונזו גוטיארז - בניטו מרטינז איב קרלין - פנלופה אן מילר קרטר ניקס - אלביס נולסקו אנת'וני "טוני" גוטיארז - ג'וני אורטיז רג'ינה קינג בתור עאליה שאדיד (נולדה בשם דורין ניקס), אחותו של קרטר ניקס שהתאסלמה. דייוויד חופלין בתור מארק סקוקי, בנם הצעיר של ברב וראס, בחופשה מהצבא. גוונדולין יאו בתור ריצ'ל, ארוסתו של מארק לילי טיילור בתור ננסי שטראומברג קירה פוזהל בתור גוונדולין "גוון" סקוקי, אשתו של מאט שנמצאת בתרדמת אחרי שהותקפה במהלך פלישה לבית. גרנט מריט בתור מאט סקוקי, בעלה של גוון שנהרג במהלך פלישה לבית. פליסיטי האפמן בתור לסלי גרהאם, מנהלת התיכון הפרטי. טימותי האטון בתור דן סוליבן, מאמן הכדורסל של התיכון. לילי טיילור בתור אן בליין, אמו של קונור. אלביס נולסקו בתור כריס דיקסון, מנהל התיכון הציבור. טרבור ג'קסון בתור אהרון לקרוקס, תלמיד בתיכון הפרטי. קונור ג'סאפ בתור טיילור בליין, הקורבן של התקיפה המינית. ג'ואי פולארי בתור אריק טאנר, שחקן כדורסל. אנג'ליקה ריברה בתור איביי דומינגואז, העדה היחידה לפשע. רג'ינה קינג בתור טרי לקרוקס, אמו של אחד הנערים שהואשמו. אנדרה בנג'מין בתור מייקל לקרוקס, אביו של אחד הנערים שהואשמו. הופ דייוויס בתור סטף סוליבן ריצ'רד קברל בתור דה לה טורה פרן טאהיר בתור רייס באשיר סטפני סיגמן בתור מוניקה אווה אמילי ברגל בתור לילה טאנר, אמו של אריק כריסטופר סטנלי בתור צ'ארלס, איש עסקים ששוכב עם לסלי גרהאם. אתר האינטרנט הרשמי של פשע אמריקאי (באנגלית) פשע אמריקאי, ברשת החברתית אקס (טוויטר) "פשע אמריקאי", במסד הנתונים הקולנועיים IMDb (באנגלית) "פשע אמריקאי", באתר נטפליקס "פשע אמריקאי", באתר Rotten Tomatoes (באנגלית) "פשע אמריקאי", באתר Metacritic (באנגלית) "פשע אמריקאי", במסד הנתונים הקולנועיים KinoPoisk (ברוסית) רותה קופפר, יוצר "פשע אמריקאי" מדבר על המתחים הגזעיים בארה"ב, באתר הארץ, 5 במאי 2015 אופיר ארצי‏, אידיאות קורסות: "פשע אמריקאי" היא הסדרה החשובה ביותר בטלוויזיה כרגע, באתר וואלה, 18 במרץ 2016